NaiveNeuron/SloPal huggingface dataset:
M. Sabolová, poslankyňa: (2007-10-29):
Ja si na rozdiel od kolegov z vládnej koalície, myslím, že je tu legitímny návrh a názor občanov Slovenskej republiky. A čudujem sa, že nemajú dostatočnú a neprejavili dostatočnú empatiu voči občanom práve v tak najcitlivejšej téme, ako je zdravie a zdravotníctvo. Ich záujem bol minimálne vo výbore pre zdravotníctvo pomaly ani nediskutovať a úplne ako zbytočné predniesť na pléne Národnej rady tento návrh, aby sme mohli hovoriť „ako keby o koncepcii zdravotníctva“. Bolo vy veľmi dobré, keby si to vypočuli aj kolegovia z vládnej koalície, keby sa k tomu vyjadrili a keby tu sedel aj pán minister, je to presne to, čo povedal pán predseda výboru, konkrétnejšie potom pri vystúpení v rozprave. Chcem ale ešte povedať, že tento priestor pre petíciu mohol ukázať, že aj napriek tomu, že sa vládnej koalícii nepodarilo schváliť dobrý návrh zákona v minulom týždni, mohli aspoň počúvať výhrady prípadné k takejto koncepcii zdravotníctva, kde ideme smerom zakazovania, nie smerom vytvárania podmienok na to, aby sa ten priestor v zdravotníctve zlepšil. Ďakujem pekne.
Pellegrini, Peter, predseda NR SR (2015-06-25):
Nech sa páči.
Paška, Pavol, predseda NR SR (2012-11-07):
Dobre, čiže máme návrh na zaradenie nového bodu programu. Môže to byť ako posledný bod programu? (Hlasovanie o zaradení nového bodu programu o návrhu na prijatie uznesenia Národnej rady Slovenskej republiky k 25. výročiu vzniku iniciatívy Bratislava/nahlas , tlač 294.)
Baška, Jaroslav, poslanec NR SR (2017-05-10):
Ďakujeme veľmi pekne za slovo. Vážený pán predseda, v rozprave k uzneseniu nebol predložený žiaden pozmeňujúci ani doplňujúci návrh ani žiadne iné uznesenie, a preto dajte hlasovať o návrhu uznesenia, kde Národná rada Slovenskej republiky podľa čl. 86 písm. k) Ústavy Slovenskej republiky vyslovuje súhlas s návrhom na vyslanie príslušníkov ozbrojených síl Slovenskej republiky do operácie EUNAVFOR MED Sophia.
P. Paška, predseda NR SR: (2008-11-26):
(Hlasovanie.) 138 prítomných, 98 za, 39 sa zdržalo, 1 nehlasoval. Tieto návrhy sme schválili.
Kotleba, Marek, poslanec NR SR (2022-03-15):
Ďakujem pekne za slovo. Ako povedal pán poslanec Schlosár, ja sa divím, páni poslanci, ktorí obhajujete záujmy Ameriky a chcete veľmi vojensky podporovať Ukrajinu, prečo tu ešte sedíte? Pán Benčík, zoberte sa, choďte pomáhať, choďte bojovať! Malý Mirko, myslím Mirka Žiaka, bojovník za slobodu, pôjde na Ukrajinu a bude podávať trestné oznámenia. Však nech sa zoberie, nech sa zoberie a nech tam ide bojovať. Pán Osuský, veď vy ste lekár, veď tam môžte podávať prvú pomoc všetkým, tak na čo tu ešte sedíte?! (Prerušenie vystúpenia predsedajúcim.)
Matejičková, Zuzana, poslankyňa NR SR (2023-11-23):
88. Ďakujem veľmi pekne za slovo, pán predsedajúci. Pán minister, ja chcem oceniť vašu prácu, zároveň sa vám chcem poďakovať ako žena mužovi, že ste sa úplne prirodzene zastali vyšetrovateľky Diany Santusovej, no i ďalších žien, matiek či dcér, ktoré trpeli počas páchania mnohých nezákonností páchaných na občanoch Slovenskej republiky. Zastať sa týchto žien, to nedokázali urobiť ani raz naši kolegovia, no najmä kolegyne z opozície. Mnohé z nich sú tiež manželkami, matkami, dcérami a nemali v sebe kúsok citu, ktorým by ukázali, že sú ľudskými. Oháňajú sa mnohokrát tým, že treba citlivo chrániť ženy, ale keď tak majú urobiť, mlčia, čím len potvrdzujú svoje pokrytectvo. Váš prejav bol ukážkou politickej kultúry, ktorý tu mnohí hlásajú, ale vôbec ju nežijú. A len na záver, tým, že som z Komárna, absolútne podpisujem váš výrok, že Hamran mal taký luxusný vozový park, o ktorým sa mnohým ľuďom na Slovensku ani nesníva a ani sa k nemu nikdy nedopracujú.
Michelko, Roman, poslanec NR SR (2024-02-15):
Ďakujem za slovo. No, jedna z definícií bolo, že sa konečne zjednocuje dozorná komisia v oboch fondoch, a práve v fonde audiovizuálnom to nebolo celkom s kostolným poriadkom, pretože ten fond kontroval sám seba. Dvaja členovia fondu, teda dvaja členovia dozornej komisie boli priamo nominovaní radou Audiovizuálneho fondu, takže, takže mali väčšinu v tej dozornej komisii. Teraz je to tak, keďže väčšina, nie všetky, ale väčšina prostriedkov do Audiovizuálneho fondu ide z verejných prostriedkov, mala by tam byť zvýšená kontrola teda štátu prezentovaná minister... nominantmi ministerstva kultúry a ministerstva financií. A teraz oba fondy majú rovnako kreovanú a zloženú dozornú komisiu, takže je to v poriadku, je to takto systémové a takto to má fungovať. Ďakujem.
B. Bugár, podpredseda NR SR: (2004-01-23):
Nech sa páči. A. Hajduk, poslanec: Ďakujem pekne za slovo. Vážený pán predsedajúci, vážené kolegyne, kolegovia, vážený pán minister. Výbor Národnej rady Slovenskej republiky pre pôdohospodárstvo svojím uznesením z 13. januára 2004 ma určil za spravodajcu k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov, tlač 492. V súlade s § 73 ods. 1  zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informácie o súlade návrhu zákona s Ústavou Slovenskej republiky,	o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet, o finančnom dosahu na rozpočet obcí. Osobitná časť dôvodovej správy obsahuje odôvodnenie jednotlivých ustanovení. Znenie návrhu zákona svojou problematikou patrí medzi prioritné oblasti aproximácie práva uvedené v čl. 70 Európskej dohody o pridružení a patrí medzi priority odporúčané v Bielej knihe. Problematika návrhu zákona je v práve Európskych spoločenstiev upravená. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku o tom, že po rozprave odporučí vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: ústavnoprávny výbor, Výbor Národnej rady pre verejnú správu a Výbor Národnej rady pre pôdohospodárstvo. Za gestorský výbor navrhujem Výbor Národnej rady Slovenskej republiky pre pôdohospodárstvo. Odporúčam, aby určené výbory predmetný vládny návrh zákona prerokovali do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, skončil som, otvorte rozpravu.
Hrnčiar, Andrej, podpredseda NR SR (2017-05-18):
Pani poslankyňa Kiššová.
Schlosár, Rastislav, poslanec NR SR (2021-10-21):
Vážené panie poslankyne, vážení páni poslanci, predkladáme návrh zákona, ktorým sa mení a dopĺňa zákon č. 355/2007 o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Uvedený návrh zákona zavádza systém odškodňovania poškodenia zdravia v súvislosti s očkovaním proti ochoreniu COVID-19. Súčasne s týmto návrhom predkladáme aj s tým súvisiacu novelu Ústavy Slovenskej republiky, v ktorej sa rozširujú právomoci Ústavného súdu Slovenskej republiky o právomoc rozhodovať v odvolacom konaní vo veci tohto odškodnenia. Viac poviem v rozprave, do ktorej sa hlásim ako prvý.
B. Bugár, podpredseda NR SR: (2001-12-14):
Nech sa páči, samozrejme, k tej akože rozprave sa môžete vyjadriť, pán navrhovateľ. L. Orosz, poslanec: Ja len jednu vetu, pán podpredseda. Nevyjadril som sa v úvodnom slove k pozmeňujúcim návrhom poslanca Bajana. Je to naozaj rozsiahly pozmeňujúci návrh, ktorý mení filozofiu tohto zákona, ako navrhovatelia nesúhlasíme s týmto návrhom.
Blanár, Juraj, podpredseda NR SR (2021-03-31):
Ďalší s faktickou poznámkou pán poslanec Ľuboš Blaha.
K. Sárközy, poslankyňa: (2009-06-17):
V programovom vyhlásení vlády tento návrh zákona bol avizovaný na rok 2008, vy to predkladáte teraz, potom spomeniem, prečo je to dôležité. Chcem len na začiatok povedať, že tento návrh zákona, ktorý predkladáte má aj mnohé pozitíva, ktorú sú potrebné a ktoré reagujú na takzvané adaptačné obdobia, ako je tu uvedené v dôvodovej správe, ale ak chcem hodnotiť tento návrh zákona o štátnej službe všeobecne ako en bloc, tak musím konštatovať, že podľa všetkého zrejme zmeškal dobu, preto hovorím o tom roku 2008, ako keby sa písal úplne iný rok ako súčasný, ako keby sme sa dostali späť v čase minimálne k roku 2007, keď Slovensko malo ešte rekordný hospodársky rast a všetko bolo pekné a krásne. Treba však skonštatovať, že sa píše rok 2009. A práve včera 16. júna ministerstvo financií oficiálne vyhlásilo, že v tomto roku očakáva rekordný 6,2-percentný prepad našej ekonomiky. Prečo to hovorím? Hovorím to preto, lebo návrh tohto zákona v určitých ustanoveniach úplne ignoruje realitu. Je necitlivý, netaktický, dokonca priam provokačný. Rozdáva totiž peniaze, zvyšuje platy v štátnej správe práve v čase, keď desiatky tisíc ľudí bojujú s úplne iným problémom. Bojujú s tým, aby dokázali udržať svoju prácu, aby mali naďalej robotu, aby ich neprepustili, aby mohli vôbec uživiť svoju rodinu. Vládny návrh zákona o štátnej službe však, ako by sme teraz žili niekde v arabských emirátoch, kde sú neobmedzené zdroje, finančné, zvyšuje platové tarify pre niektorých štátnych zamestnancov Úradu vlády Slovenskej republiky o 20 %. Navrhuje sa zvýšenie platovej tarify za služobnú prax. Zavádza sa nový príplatok za vedenie služobného motorového vozidla a starostlivosť o služobné motorové vozidlo. Ak zoberieme do úvahy len navrhované zvýšenie platových taríf pre cirka 124 štátnych zamestnancov Úradu vlády Slovenskej republiky, predstavuje to zvýšenú spotrebu mzdových prostriedkov o 17 508 eur, t. j. o 527 440 korún mesačne, a odvodov o 6 119 eur, t. j. 184 340 korún mesačne. Čiže spolu je to 711 780 korún. Je vonkoncom otázne, či je politicky múdre a spoločensky vôbec prijateľné zabezpečovať štátnym zamestnancom, ako to hovorí dôvodová správa, nevyhnutné podmienky na riadne vykonávanie štátnej služby práve v týchto časoch. Myslím si, že podobný názor má aj ministerstvo financií, pretože niektoré pasáže tohto zákona sa uvedú do účinnosti až po voľbách. Ja ako opozičná politička by som od tzv. sociálne orientovanej vlády očakávala oveľa citlivejší prístup. To je namiesto riešenia situácie svojich, situácie ľudí v štátnej službe  skôr návrh na šetrenie, návrhy na to, ako zabezpečiť peniaze na budúce dôchodky, ako chce reagovať na dennodenné správy o hromadnom prepúšťaní. Návrh zákona však arogantným spôsobom ignoruje realitu, s ktorou nemôžem súhlasiť. A treba ešte na záver podotknúť, že práve pri tých zamestnancoch Úradu vlády sa vlani zvyšoval plat tiež o 20 %. Takže dávate úzkej skupine a úzkej hŕstke svojich podporovateľov a nemyslíte na ľudí, ak by som citovala klasika, „na ľud tejto krajiny“. Ďakujem pekne.
Mičovský, Ján, poslanec NR SR (2015-06-19):
Ďakujem za slovo, pán podpredseda. V súlade s tým, čo si povedal, pán kolega, pán profesor Huba, chcem len potvrdiť, že naozaj máme nielen pocit, že to treba riešiť, ale my máme nielen stanovisko od významného akademika, ktorý túto vec odobril ako veľmi akútnu, ale my máme písomné stanoviská viacerých starostov obcí, ktoré sú v bezprostrednej blízkosti takýchto zdrojov zápachov, ktorí doslova prosia, aby sme tento zákon presadzovali, a veľmi ho podporujú. Je to nie množstvo obcí, súhlasím s tým, že to neni väčšina, ako si povedal, ale sú to predstavitelia obcí, ktorí doslova prosia a žiadajú, aby sa s týmto problémom už na úrovni doby niečo riešilo a pohlo, takže len toto pridávam k tvojmu vystúpeniu. Ďakujem.
Zmajkovičová, Renáta, podpredsedníčka NR SR (2013-06-25):
Ďalším, ktorý v rozprave vystúpi, je pán podpredseda Ján Figeľ. Požiadal o slovo v zmysle rokovacieho poriadku. Nech sa páči.
Bugár, Béla, podpredseda NR SR (2017-11-30):
Ďakujem veľmi pekne. Teraz dávam slovo spravodajcovi, ktorého určil navrhnutý gestorský výbor pre vzdelanie, vedu, mládež a šport, pánovi poslancovi Gogovi. Nech sa páči.
P. Hrušovský, predseda NR SR: (2003-06-26):
(Hlasovanie.) Prítomných je 129 poslancov, za 69, proti 29, zdržalo sa 29, nehlasovali 2. Konštatujem, že návrh sme schválili. Teraz poprosím pána poslanca Reháka, aby uviedol návrh uznesenia k prerokúvanému bodu programu návrh ročnej účtovnej závierky Fondu národného majetku Slovenskej republiky za rok 2002 . Nech sa páči, pán poslanec.
P. Hrušovský, predseda NR SR: (2004-07-06):
(Hlasovanie.) 128 prítomných, 99 za návrh, 1 proti, 27 sa zdržalo, 1 nehlasoval. Návrh zákona sme schválili do druhého čítania . Prosím ďalší návrh. L. Martinčeková, poslankyňa: Keďže sme hlasovaním rozhodli, že vládny návrh zákona prerokujeme v druhom čítaní, odporúčam v zmysle zákona § 74 ods. 1 zákona  Národnej rady Slovenskej republiky o rokovacom poriadku Národnej rady Slovenskej republiky v súlade s rozhodnutím predsedu Národnej rady Slovenskej republiky č. 775 z 18. júna 2004 návrh zákona prideliť v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre životné prostredie a ochranu prírody a aby výbory, ktorým je vládny návrh zákona pridelený, ho prerokovali do 27. augusta 2004 a gestorský výbor v lehote do 3. septembra 2004. Pán predseda, prosím, dajte hlasovať.
Sulík, Richard, predseda NR SR (2011-07-12):
Pán poslanec Kaník reaguje na faktickú poznámku.
Laššáková, Jana, podpredsedníčka NR SR (2014-09-25):
Pán spravodajca, nech sa páči, záverečné slovo.
Kuriak, Milan, poslanec NR SR (2023-06-23):
Ďakujem za slovo. Kolegyňa Janka Cigániková, často ste vo svojej rozprave opakovali slovo zisk, ale vlastne od začiatku, ako predkladáte tento zákon – zisk, zisk, zisk, dookola. Každý človek vie, že zmyslom a podstatou podnikania je zisk. Každý jeden človek. Nemusí to byť iba podnikateľ, ale aj tí, čo nepodnikajú. Ale viete, ale zisk nemôže byť tak, že natrčím dlane a štát mi dá niekoľko desiatok miliónov eur. Veď zdravotné poisťovne, veď kto im zakazuje vytvárať zisk? Ale v pote svojej tváre, nech pracujú, nech vymýšľajú, ale nie s tým, že štát im tu, tu dá nejaký bonus v sume niekoľkých desiatok miliónov eur. Ono aj, veď vy možno Sväté písmo nepoznáte, ale vo Svätom písme je napísané, že zisk je dobrý, je správny. Ja zacitujem, lebo však tu už bolo povedané všetko, je veľa statí vo Svätom písme. Dajte si do Googlu nejaké kľúčové slová a ja len tak na rýchlo som si vybral, hej, zo Svätého písma, požehnané... citujem: „Požehnané budú tvoje humná a tvoje sýpky. Požehnaný budeš, či budeš vchádzať, alebo vychádzať. Pán dá padnúť pred tebou tvojim nepriateľom, čo sa postavia proti tebe, jednou cestou pôjdu proti tebe, ale siedmimi cestami budú pred tebou utekať. Pán zošle požehnanie na tvoje zásobárne a na všetky práce tvojich rúk a požehná ťa v krajine, ktorú ti dá Pán“ Boh, „tvoj Boh.“ Zopakujem ešte raz tento citát: „Pán zošle požehnanie na tvoje zásobárne a na všetky práce tvojich rúk a požehná ťa v krajine, ktorú ti dá Pán, tvoj Boh.“ Je tam spomenutá práca, viete, nie natŕčanie dlaní, že budem sedieť, tuto mám nejaké kontakty, mám tu Janku Bittó Cigánikovú a ona mi tam šup... (Prerušenie vystúpenia časomerom.)
Hudacký, Ján, poslanec NR SR (2014-09-24):
Ďakujem pekne. Vážený pán kolega, neviem, či ste dobre počítali, lebo, pokiaľ som dobre počítal, spomenuli ste, že je nás tu sedem z KDH v sále. A počas vášho vystúpenia sme tu boli dvanásti. Takže tak len trochu, aby som vás opravil v počítaní... (Reakcie z pléna). Teraz, samozrejme, trochu vážnejšie. (S úsmevom povedané.) Hovorili ste o rokovacom poriadku a ustanoveniach s tým, že ste si mohli dovoliť vyradiť naše navrhované body programu. A citovali ste tam jedno ustanovenie o vypustení schváleného bodu programu, no ale vy ste vyradili neschválený bod programu schôdze, čiže v každom prípade ste porušili ten rokovací poriadok. Ďalej, čo ma zarazilo. Právo poslanca prichádzať s legislatívnou iniciatívou vy označujete ako obštrukciu v konaní parlamentu. No to je úplne novinka. To sa ma skutočne dotklo. A ja si myslím, že by ste mali viac zvažovať tie slová v súvislosti s tým, v akej demokratickej spoločnosti žijeme, a teda poslanec aké právo má alebo nemá. V podstate to právo nemá od nejakej politickej strany, a teda ani od nejakých týchto inštitúcií, ale od občanov. No dotknem sa ešte toho, v čom bol problém takisto z vašej strany. A to je, že sme pred komunálnymi voľbami a toto je nejaká kampaň. No neviem, čo bola potom dnešná tlačovka pána premiéra Fica, ktorý prišiel s obdobným návrhom. A to neplatí teda, že to nie je náhodou kampaň pred komunálnymi voľbami. Takže treba porovnávať veci, tak ako sa patrí. Ďakujem pekne.
Kažimír, Peter, podpredseda vlády a minister financií SR (2012-07-25):
Ďakujem pekne. Materiál sa predkladá z dôvodu reformy strategického cieľa reorganizácie Výkonnej rady Medzinárodného menového fondu, ktorý predstavuje zvýšenie zastúpenia rozvíjajúcich sa rozvojových krajín, ako je Čína, India, Brazília, Argentína, Rusko, Juhoafrická republika, Thajsko a ďalšie, v Medzinárodnom menovom fonde, pričom sa očakáva, že dôjde k zníženiu počtu výkonných riaditeľov zastupujúcich vo Výkonnej rade Medzinárodného menového fondu. Dohoda o Medzinárodnom menovom fonde patrí do kategórie medzinárodných zmlúv, z ktorých Slovensku vzniká členstvo v medzinárodných organizáciách, a podľa čl. 7 ods. 4 ústavy rozhodnutie o vyjadrení súhlasu Slovenskej republiky so znením Dodatku pred jeho ratifikáciou patrí do kompetencie Národnej rady Slovenskej republiky. Týmto odporúčam, aby Národná rada vyslovila súhlas s uzavretím Dohody o Medzinárodnom menovom fonde k reforme Výkonnej rady MMF. Ďakujem.
Blanár, Juraj, podpredseda NR SR (2022-05-19):
Pán poslanec Viskupič, môžete reagovať na faktické poznámky.
Vašečka, Richard, poslanec NR SR (2022-03-22):
Ďakujem za slovo. Poprosím členov výboru pre vzdelávanie, vedu, mládež a šport, aby sme sa zišli o 12.05 hod. v miestnosti výboru. Ďakujem.
Baránik, Alojz, poslanec NR SR (2016-12-06):
Ďakujem za slovo. Pani kolegyňa Jurinová vo svojom vystúpení položila otázku, prečo, prečo je to tak. No je to preto, pretože tí, ktorých Mečiarove amnestie mali chrániť, tak tí v skutočnosti ovládajú tento štát dodnes. A to je ten dôvod, pre ktorý nie je možné urobiť nič viac, ako túto prázdnu a perfídnu deklaráciu. O perfídnosti tejto deklarácie svedčí aj to, že v jej druhej odrážke je uvedené zhruba, že amnestie zabránili poznaniu a potrestaniu páchateľov týchto činov. To je pravda len z menšej časti, pretože v tom čase, áno, zabránili, ale odvtedy tomu, aby títo páchatelia boli potrestaní, bránia nie amnestie, ale bráni to, že tí, ktorých amnestie mali chrániť, dodnes tento štát kontrolujú. Všetci vieme, že nie títo politici kontrolujú štát, ale tí, ktorí kontrolujú tých politikov, ktorí sa tvária, že kontrolujú tento štát. Toto je jedna veľká hanba.
P. Paška, predseda NR SR: (2009-04-24):
(Hlasovanie.) 128 prítomných, 122 za, 6 sa zdržali. Návrh sme pridelili výborom a určili lehoty na prerokovanie. Pán predseda výboru Cabaj uvedie teraz v prvom čítaní hlasovanie o návrhu pána poslanca Kovačócyho na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch. Je to tlač 1053.
Danko, Andrej, predseda NR SR (2019-11-26):
Ďakujem, pán poslanec. Na vystúpenie pána poslanca dve faktické. Uzatváram... Ako? (Reakcia z pléna.) Odpúšťam ti. Že na vystúpenie pána poslanca Hegera dve faktické. Uzatváram možnosť prihlásenia. Pán poslanec Galek.
Senko, Ján, poslanec NR SR (2019-09-17):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Glváč, Martin, podpredseda NR SR (2018-10-23):
S reakciou, pán poslanec, pán minister Gál.
V. Tomanová, ministerka práce, sociálnych vecí a rodiny SR: (2007-10-16):
Účelom predkladaného vládneho návrhu zákona, ktorým sa mení a dopĺňa zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov, je najmä vymedziť okruh zamestnávateľov, ktorí sú povinní vytvárať sociálny fond a poskytovať z neho príspevok pre zamestnancov s presným členením a povinný prídel a ďalší prídel do sociálneho fondu, umožniť vytvoriť ďalší prídel do sociálneho fondu aj u zamestnávateľov, u ktorých osobitný predpis zakazuje pôsobenie odborovej organizácie, zovšeobecniť základ pre tvorbu sociálneho fondu, spresniť základňu pre tvorbu sociálneho fondu pre zamestnancov pracujúcich v zahraničí, ktorým sa časť platu poskytuje v iných ako slovenských korunách, umožniť uhrádzať zo sociálneho fondu výdavky spojené s priebehom kolektívneho vyjednávania, a to na úhradu nákladov na posudky, expertízy a na iné služby nevyhnutné na realizáciu kolektívneho vyjednávania, poskytovať príspevok na dopravu z ďalšieho prídelu do sociálneho fondu aj zamestnancom, ktorí dochádzajú do zamestnania a späť verejnou dopravou. Ďakujem za pozornosť.
Budaj, Ján, poslanec NR SR (2017-06-16):
Ďakujem pekne, pán predsedajúci. Ja plne podporujem aj pobúrenie, aj nesúhlas predrečníka kvôli tej takpovediac nákazlivej záväznosti kolektívnych zmlúv. Takto odborárske hnutie ani férový vzťah medzi zamestnancami a zamestnávateľmi nevytvoríme. Kolektívne zmluvy musia byť rokované vždy na špecifikátoch toho podniku a nemôžu sa prenášať akoby, ako som to nazval, ako nákazlivá choroba. Bol by som rád, keby pán Mihál ešte dopovedal aj pre divákov, ktorí to celé sledujú, kto je vlastne výrobcom reprezentatívnosti vyjednávačov. Myslím, že k tej celej informácii, ktorú podal, a kritike tohto návrhu aj tohto status quo ešte táto bodka patrí.
Zmajkovičová, Renáta, podpredsedníčka NR SR (2012-08-02):
Kolegyne a kolegovia, budeme pokračovať ďalšou otázkou, keďže tu nie je ani pán minister vnútra a podpredseda vlády, ani pán poslanec Anton Martvoň. A ďalšia otázka je od pána poslanca Zsolta Simona na ministra pôdohospodárstva a rozvoja vidieka Slovenskej republiky Ľubomíra Jahnátka: „Vážený pán minister, bol podporený návrh Európskej komisie, ktorý umožní členským štátom vyplatiť 50 % priamych platieb pre rok 2012 skôr. Doteraz desať členských štátov oficiálne požiadalo vyplácať priame platby vopred. Prečo sme o to ešte nepožiadali, keď máme problém so suchom?“ Nech sa páči, pán minister.
M. Číž, podpredseda NR SR: (2007-11-26):
S faktickou poznámkou sa prihlásil na vystúpenie pán poslanca Janiša pán poslanec Mikloš. Uzatváram možnosť prihlásiť sa s faktickou poznámkou. Slovo odovzdávam na faktickú poznámku pánovi Miklošovi.
Hrnčiar, Andrej, podpredseda NR SR (2018-09-19):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Róbertovi Pucimu.
P. Paška, predseda NR SR: (2008-05-15):
Vyhlasujem rozpravu za skončenú. Pán generálny prokurátor, nech sa páči, máte slovo. D. Trnka, generálny prokurátor SR: Dovolím si povedať, že dennodenne sa stretávame s problémami, ktoré riešime ako prokurátori a raz za rok sa stretávam s poslancami pri prednášaní takejto správy. To, čo som povedal na úvod, že si veľmi vážim prítomnosť tých, ktorí sú tu, tak mám taký dojem, že do budúcnosti ich to oprávňuje k tomu, aby potom vystúpili v televízii a v hociktorom médiu a hovorili o týchto veciach a problémoch, ktoré naozaj sú ťažké problémy tejto spoločnosti. Ja by som sa chcel poďakovať všetkým poslancom, ktorí sa minulý rok podieľali na tom, že dodali do vlády nejaký podnet, aj keď si myslím, že nemal opodstatnenie právneho charakteru, že dotlačil tú vládu, že naozaj dnes máme navýšených 90 miest. Takže ďakujem. Pán poslanec Lipšic, my sme obidvaja na jednej strane barikády  a ja som troška bližšie k tomu boju a budem veľmi vítať všetko to, čo ste povedali. Budem vítať, ak sem dôjde návrh na novelu Trestného zákona a Trestného poriadku, tak ja vám budem stáť za zadkom a budem podporovať vaše návrhy, aj pani Laššákovej. Ďakujem.
Paška, Pavol, predseda NR SR (2012-10-25):
(Hlasovanie.) 143 prítomných, 55 za, 80 proti, 8 sa zdržalo. Návrh sme neschválili.
Krajniak, Milan, minister práce, sociálnych vecí a rodiny SR (2022-03-15):
Vážený pán podpredseda, vážené dámy a páni, ide o druhé čítanie vládneho návrhu zákona o nelegálnej práci a nelegálnom zamestnávaní. Podľa mojich informácií nebol doteraz podaný žiaden pozmeňujúci návrh. To znamená, predpokladám, že neboli žiadne nejaké zásadné pripomienky ani vecné k tomuto návrhu zákona. Jedná sa v zásade o dve veci, ktoré by som chcel povedať, o čo, o čo sa v tomto návrhu zákona týka. Nelegálnu prácu doteraz kontrolovali úrady práce a inšpektoráty práce. Meníme túto povinnosť tak, že budú kontrolovať iba inšpektoráty práce, pretože úrady práce vzhľadom na iný nával pracovnej činnosti aj tak nestíhali v tomto pandemickom období túto činnosť vykonávať. Po druhé v dvojosobových eseročkach rodinní príslušníci, to znamená manželia, súrodenci, deti, rodičia, ak sú dôchodkovo poistení alebo študenti do 26 rokov a pomáhajú v takejto firme rodinnej, nie je to považované za nelegálnu prácu. To sú také dve najdôležitejšie zmeny, ktoré by som chcel spomenúť, a chcel by som vás poprosiť o podporu tohto zákona. Ďakujem.
Šimečka, Michal, podpredseda NR SR (2024-05-14):
Ďakujem veľmi pekne. Pán poslanec Sabo s reakciou.
Žitňanská, Lucia, poslankyňa NR SR (2015-02-04):
Ďakujem veľmi pekne. Minulý mesiac v druhom čítaní v pléne pozmeňovací návrh, výnimka zo zákona o verejnom obstarávaní, tento mesiac v druhom čítaní v pléne novela zákona o verejnom obstarávaní, výnimka z pravidiel verejného obstarávania. Chcete, aby sme naozaj sa venovali obsahu toho pozmeňovacieho návrhu? Ale toto nie je normálny legislatívny proces, je v súlade so zákonom, ale nie je to normálny legislatívny proces. Tak si, ja neviem, dajte dotazník na všetky ministerstvá a pozbierajte všetky výnimky zo zákona o verejnom obstarávaní a doneste ich sem naraz a úplne najlepšie, keď ich všetky dáte do toho nového zákona o verejnom obstarávaní, ktorý je teraz v pripomienkovom konaní.
Jurinová, Erika, podpredsedníčka NR SR (2015-03-11):
Pán kolega, do siedmej, áno?
Sulík, Richard, predseda NR SR (2010-10-20):
Ďakujem. Chce sa vyjadriť k rozprave spravodajca? Nie. Prerušujem rokovanie o tomto bode programu. A v rokovaní budeme pokračovať prvým čítaním o návrhu poslancov Národnej rady Slovenskej republiky Viery Tomanovej, Jany Vaľovej a Branislava Ondruša na vydanie zákona o poskytovaní jednorazového príspevku k dôchodku a o zmene a doplnení niektorých zákonov . Návrh zákona je uverejnený ako tlač 126, návrh na jeho pridelenie na prerokovanie výborom je v rozhodnutí č. 109. Dávam slovo poslankyni pani Vaľovej, aby návrh zákona uviedla. Poprosím spravodajcu pána poslanca Jasaňa, keby zaujal miesto pre spravodajcu. Ďakujem. Pani Vaľová, máte slovo.
Kollár, Boris, predseda NR SR (2021-11-24):
Prosím, prezentujme sa a hlasujeme. (Hlasovanie.) Prítomných 132, za 1, proti 93, zdržalo sa 36, nehlasovali 2. Uvedený návrh sme neschválili.
Grendel, Gábor, podpredseda NR SR (2020-09-24):
Pani poslankyňa Pleštinská.
Takáč, Richard, poslanec NR SR (2023-05-10):
(Povedané súbežne s predsedajúcim.) Tak nech nevykrikujú tu páni hore, ktorí sú tam.
Gaborčáková, Soňa, poslankyňa NR SR (2019-04-02):
Ďakujem za slovo. Naozaj tento zákon, ako si, pán poslanec, dobre povedal, dáva väčšiu zodpovednosť regionálnym politikom za prevenciu sociálno-patologických javov v ich regióne. U nás v meste nič nerobila mestská polícia, iba stála pred budovami s hazardom a teda snažila sa vyriešiť problémy, ktoré tam nastávali práve s obyvateľmi, ktoré som hovorila. A naša sociálno-právna ochrana, čiže kurátorky v podstate boli tlačené neustále kontrolovať tých maloletých práve v týchto budovách. Častokrát to bolo po pracovnej dobe a neviete si predstaviť, ako to je v rámci regiónu. Naozaj už, už tie inštitúcie, ktoré boli zodpovedné za to, čiže SPO-čka, tam vznikalo zbytočne veľa nadčasov a mestská polícia neriešila nič iné, len tie, len ten hazard a vytvárali sa nové skládky, nemal kto dohliadať na tie veci, v podstate naozaj hádalo sa celé mesto. A v takom malom meste, ak naozaj sa zruší ten hazard, plno problémov sa nám poriešilo tým. Čiže naozaj toto je reálny život a treba naozaj posilniť možnosť tých regionálnych politikov. Veď keď tam nebudú mať väčšinu, jednoducho to neschvália, hej? Ale treba im to dať do ruky, nech ten poslanec bude zodpovedný a teda naozaj vie si obhájiť pred svojimi občanmi, prečo konal tak, ako konal. Ďakujem.
Tkáčová, Jarmila, poslankyňa NR SR (2011-07-08):
Ďakujem za slovo, pán podpredseda, nebudem dlho vystupovať. Musím pre poriadok k pozmeňujúcemu návrhu pána poslanca Jakaba uviesť legislatívnotechnickú úpravu, aby vôbec sa mohol tento návrh zapracovať. V prípade, že by bol schválený, je potrebné, aby ste si za číslicu 2 doplnili text „za § 56 sa vkladá nový § 56a, ktorý znie:“ a potom nasleduje celý ten text, ktorý pán poslanec predniesol. Ešte by som chcela pár krátkych poznámok k Recyklačnému fondu, pretože je to téma, ktorej som sa v minulom volebnom období dosť podrobne venovala a spolu s kolegom Ivanom Štefancom sme predkladali aj novelizácie zákona o odpadovom hospodárstve týkajúce sa kontroly Recyklačného fondu, pretože tá legislatíva je nastavená tak, že v súčasnom znení zákona neexistuje účinná kontrola nakladania prostriedkov z Recyklačného fondu. Táto vláda si zapísala do svojho vládneho programu aj riešenie postavenia existencie Recyklačného fondu a som presvedčená, že potrebujeme oveľa širšiu diskusiu o Recyklačnom fonde, ako je takáto krátka debata pri predložení pozmeňujúceho návrhu. Ja považujem Recyklačný fond totiž za nesystémový prvok v odpadovom hospodárstve Slovenskej republiky. On je skutočne ojedinelý v rámci celej Európy, možno aj celého sveta. Je to neštátny účelový fond, ale pritom nakladá s prostriedkami, ktoré do neho plynu na základe zákona. Teda ja ich považujem skutočne za verejné prostriedky a tieto verejné prostriedky musia byť kontrolované. Náš návrh s kolegom Štefancom smeroval k tomu, aby Najvyšší kontrolný úrad na základe zákona o Najvyššom kontrolnom úrade mal oprávnenie vstupovať do prideľovania financií Recyklačného fondu a ich kontrolovať, ale takúto podporu sme zo strany vtedajšej vlády nedostali. Ja očakávam, pán minister, aj od ministerstva životného prostredia, že skutočne na jeseň predložíte do vlády aj do parlamentu dobrý zákon o odpadoch, nový zákon, o ktorom budeme môcť široko diskutovať a v rámci ktorého vyriešime aj postavenie a prípadnú existenciu Recyklačného fondu. Ďakujem vám za pozornosť.
Uhliarik, Ivan, poslanec NR SR (2012-05-10):
Ďakujem pekne. Pán poslanec, oceňujem, že ste nám znova prečítal programové vyhlásenie vlády aj s vysvetlivkami, ale myslím si, že poslanci Národnej rady sú dostatočne vzdelaní na to, aby si sami prečítali toto programové vyhlásenie vlády. Ale poďme vecne k vašim pripomienkam. Povedali ste, že odborná verejnosť bola vďačná za to, že sa znova mohla rozprávať a znova mohla nejakým spôsobom prekonzultovať zásadné veci. No, pozrite si, prosím, prezenčnú listinu, ktorá bola na ministerstve, ktorá je na ministerstve, fóra Zdravotníctvo 2020, kde sa zúčastnili všetky politické strany, kde sa zúčastnili všetky organizácie, od Slovenskej lekárskej komory, odborári, kde sa zúčastnili naozaj odborníci univerzity, okrem zástupcov strany SMER. Toto hlasovanie a výsledky tohto hlasovania s víziou Zdravotníctva 2020 je dobré si pozrieť, je to na ministerstve zdravotníctva k dispozícii. Čo sa týka druhej poznámky k platom, dôkazom, že platy sú, je aj to, že do zdravotníctva zatiaľ vaša vláda nedáva ani o jedno euro naviac zo štátneho rozpočtu, iba to, ktoré boli pripravené na platy našou vládou. A do tretice, čo sa týka odmeny generálneho riaditeľa Faktora. Pani ministerka Zvolenská, keď bola riaditeľkou Všeobecnej zdravotnej poisťovne, mala vyšší plat a pri svojom odovzdávaní žezla riaditeľky Všeobecnej zdravotnej poisťovne ho odovzdala, alebo ju odovzdala z... (Prerušenie vystúpenie časomerom.)
Grečková, Lea, poslankyňa NR SR (2013-06-25):
Pán predseda, dajte hlasovať o bode 2 s odporúčaním gestorského výboru schváliť ho.
B. Bugár, podpredseda NR SR: (2004-03-11):
(Hlasovanie.) Prítomných 135 poslancov, za návrh 130, hlasovania sa zdržali 2, nehlasovali 3. Konštatujem, že tretí návrh pani poslankyne Laššákovej sme schválili. R. Vavrík, poslanec: Teraz budeme hlasovať o troch pozmeňujúcich návrhoch, o každom osobitne, ktoré predložil poslanec Jozef Buček. Prvý návrh.
Gál, Gábor, poslanec NR SR (2015-03-19):
Ďakujem za slovo. Pán predseda, tiež chcem pripomenúť členom výboru na preskúmavanie rozhodnutí NBÚ, že máme dneska rokovanie výboru teraz o 12.00 hodine. Ďakujem pekne. Budeme tuto na výbore pre obranu a bezpečnosť.
Glváč, Martin, podpredseda NR SR (2018-05-10):
Ďakujem. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Pavlovi Gogovi. Nech sa páči.
Pellegrini, Peter, predseda NR SR (2015-11-25):
Pán poslanec, procedurálne návrhy nie sú na to, aby ste kládli otázky. Či sa niekto niečo rozhodol, sa dozviete, keď sa tak stane, a nezneužívajte, prosím, rokovací poriadok! Vypnite mikrofón pánovi poslancovi Kaníkovi! Kto má nejakú kartu chybnú alebo niečo, nech si to ešte vybaví, zorganizuje. Pán poslanec Galis potrebuje náhradnú, skúste, či mu funguje. (Reakcie z pléna.) Pán poslanec Galis, funguje vám kartička? Áno, dobre, takže pristúpime k hlasovaniu, ďakujem pán poslanec Abrhan, že ste chceli byť nápomocný so svojou. (Povedané s pobavením, reakcia z pléna.) Takže, panie poslankyne, páni poslanci, pokračujeme v prerušenom rokovaní hlasovaním o bode 50 programu, ktorým je druhé čítanie o vládnom návrhu zákona, ktorým sa mení zákon č. 461/2003 Z. z. o sociálnom poistení (tlač 1707). Pani poslankyňa Janíková bude uvádzať hlasovanie o tomto bode. Nech sa páči. (Hlasovanie o vládnom návrhu zákona, ktorým sa mení zákon č. 461/2003 Z. z. o sociálnom poistení v znení neskorších predpisov , tlač 1707.)
Laššáková, Jana, podpredsedníčka NR SR (2014-11-09):
Pán poslanec Mičovský.
Jurinová, Erika, podpredsedníčka NR SR (2014-03-20):
Pani poslankyňa na vaše vystúpenie chce reagovať päť pánov poslancov. Uzatváram možnosť prihlásiť sa s faktickou poznámkou. Pán poslanec Boris Susko.
Hargaš, Ján, poslanec NR SR (2024-01-11):
Ďakujem za slovo, pán predsedajúci. Dúfam, že pán Migaľ si vystrihne to, že ďakujeme predsedajúcemu za slovo, lebo mi to príde slušné poďakovať, aj poďakovať predrečníkovi. Takže ďakujem ti, kolegyňa, za tvoj príspevok. Veľmi správne si opäť, a budeme to pripomínať koalícii každý deň, opäť pripomenula, že to takto nevyzerá diskusia. Pretože diskusia je rozhovor dvoch strán, kde na seba vzájomne reagujú. My máme štvrtý deň rozpravy o tomto bode a zatiaľ stále platí veľmi smutná štatistika, že koalícia sa k našim vecných a odborným otázkam, jednu potom položím na záver opäť, vyjadrila v počte jedna faktická poznámka pána poslanca Muňka a jedno približne hodinové vystúpenie pána poslanca Suska, v ktorom ani neodpovedal na všetko, čo sa doteraz alebo dovtedy kolegovia a kolegyne z opozície pýtali v rozprave a išiel si nejaké svoje, svoje príbehy, na ktoré sme mu dali faktické poznámky a na tie už, samozrejme, tiež nereagoval. Takže máme štvrtý deň. Súhlasím s tebou, že diskusia je o tom, že tá druhá strana poskytne odpovede na relevantné otázky opozície. Takže konkrétne, môžem to aj na pána Migaľa smerovať. Tak aj pána Migaľa by som sa spýtal, nech nám konečne vysvetlí, ako je to s to Európskou komisiou. Vy hovoríte, že musíte robiť skrátené legislatívne konanie, lebo bude problém z úrovne Európskej komisie v podobe infringementov. Európska komisia prijala stanovisko koncom minulého roka, aby sme takého zásadné zmeny nerobili v skrátenom legislatívnom konaní. Pán poslanec Migaľ, prosím, dajte nám odpoveď, ako to teda naozaj je. Ja si myslím, že Európska komisia hovorí, že nechce takého zmeny... (Prerušenie vystúpenia časomerom.)
Hrnčiar, Andrej, podpredseda NR SR (2016-10-20):
O slovo v rozprave... Či záverečné slovo? Takže vyhlasujem všeobecnú rozpravu za skončenú. V záverečnom slove vystúpi navrhovateľ, nech sa páči.
Baláž, Radovan, poslanec NR SR (2016-11-29):
Pán predsedajúci, teraz budeme hlasovať o bode 49, ktorý poslankyne Remišová a Pfundtner navrhli vyňať na samostatné hlasovanie.
Stachura, Peter, poslanec NR SR (2024-10-29):
Ďakujem mockrát za vystúpenie aj za taký ten analyticko-strategický pohľad. Zopár otázok alebo takých komentárov skôr, že keď sa človek zamýšľa nad tou verejnou optimálnou sieťou ambulancií, tak veľmi som zvedavý na tú vyhlášku, ako bude reagovať na to, že kde je absolútny nedostatok lekárov, kde je relatívny, hej? To sa dotýka viacerých vecí. Pokiaľ robíme nejaké duplicitné veci, duplicitné vyšetrenia alebo veci, ktoré by mohol robiť všeobecný lekár, ale odosiela ich ďalej ku špecialistovi, no tak v niektorých oblastiach sa môže zdať, že niekde je naozaj absolútny nedostatok tých špecialistov, hoci to môže byť len relatívny nedostatok, že je zle zmanažovaná práca. Čiže tam som zvedavý na tie detaily, ako to bude naozaj nastavené. Čo sa týka tých vúciek, áno, súhlas, je to fajn, že dostávajú viac kompetencií. Obávam sa však, že kým nebudú mať aj nejaký finančný obnos, ktorý budú vedieť ony samy alebo samy reagovať na tú sieť, tak bude to taký relatívne slabý nástroj, ako do tej celej problematiky zasiahnuť. Čo sa týka toho, čo spomínal, čo si spomínal aj ohľadom pediatrov, tak takisto treba sa naozaj seriózne zamyslieť, že prečo pediatri sa venujú aj pacientom do 26 rokov. Prečo do jedného roku máme naozaj deväť preventívnych vyšetrení a vo všetkých krajinách na Západe ich je šesť? A to treba ľuďom otvorene hovoriť, hoci to nie je príjemné, samozrejme, že ja keď som zvyknutý chodiť každý mesiac ku pediatrovi, tak je to príjemné. Ale máme na to, máme na to, máme dostatok zdrojov aj tých, aj tých pediatrov je dostatok, aby sme mohli to dovoliť? A keď psychomotorický vývin, ja to zopakujem ešte raz, dieťaťa v Nemecku a na Slovensku je rozdielny? Naozaj to tak je? Ja si to nemyslím.
Grendel, Gábor, podpredseda NR SR (2020-06-10):
Pán poslanec, toto nie je procedurálny návrh, takže nedávam, nedávam o tom hlasovať. Poprosím kľud v sále. Pán poslanec. Poprosím vás, pán poslanec, ste jediný. Pán poslanec Baránik, procedurálny.
Vitteková, Anna, poslankyňa NR SR (2014-03-26):
Ďakujem pekne. Ja by som trošku reagovala na poslancov kolegov, ktorí vystúpili v rozprave, napr. na pána Matoviča asi tak, že zarábam na nebankovkách a je mi dobre. Takú zákonodarnú iniciatívu, ako navrhuje pánovi poslancovi Bublavému, má aj on, takisto môžeme debatovať o jeho návrhu, keď ho predloží. Pánovi Hlinovi by som povedala toľko, nie je to on, ktorý je jediným bojovníkom, archanjelom Gabrielom s ohnivým mečom. Pokiaľ ide o nebankovky, tak ten boj s nimi začal už v roku 2006, právny rámec sme dali práve vytvorením komisie na ministerstve spravodlivosti, opakujem to už asi ôsmy raz, v 2008., je tam, desiatky prípadov, ktorými sa zaoberajú, ale aj aktívne títo ľudia pomáhajú, radia im právne, pripravujú im návrhy aj podania na súdy. Takže myslím si, že s pánom ministrom spravodlivosti ste už diskutovali, tak treba tam prísť, zúčastniť sa aj verejného zasadnutia, kedy prerokovávajú jednotlivé prípady. Od tohto roku bolo prijatých viacero noviel Občianskeho súdneho poriadku, zákona na ochranu spotrebiteľov. Tu musím súhlasiť s pánom poslancom Gálom. Áno, vždy, keď je zákon prijatý, sú ľudia, ktorí sa ho snažia obísť, využívajú akékoľvek skuliny, ktoré sa našli v zákone, a opätovne musíme robiť novely. Bohužiaľ, dostávame sa k tomu, viem, že v Českej republike nazvali túto problematiku, kedy sa jednotlivými novelami zákonov reaguje na vzniknuté situácie, ako situačná legislatíva, ktorá skutočne narušuje alebo spôsobuje problémy v aplikácii práva. Robíme aj my situačnú legislatívu, pretože trestný čin úžery máme v Trestnom zákone. O tom, či sa dostatočne využíva, alebo nie, k tomu by som povedala asi toľko, stále hovoríme o tom, že tí, ktorí tu boli pred ’89. rokom, sú skutočne už neprijateľní. A ja poukazujem na pánov ministrov z opozičnej strany Kresťanskodemokratické hnutie, ktorí za tie volebné obdobia, kedy pôsobili na ministerstve vnútra, sa doslova „postarali“ o ľudí, a tí, ktorí boli znalí zákona, ktorí ho vedeli aplikovať, odišli z polície, a preto možno dnes, i keď sú tam vzdelaní ľudia, ale, bohužiaľ, ja tvrdím, že by to mali byť buď právnici, alebo poslucháči Policajnej akadémie, ktorí vedia aplikovať Trestný zákon, Trestný poriadok a iné súvisiace predpisy v praxi. No ale nič sa nedá robiť. Myslím si, že pán poslanec Škripek, ktorý vystúpil, že asi týmto spôsobom by sme mali komunikovať a reagovať na všetko, čo nás ťaží, a nemusí sa nám tu objavovať jediný pán poslanec, ktorý ide do boja, ale mali by sme naozaj ruka v ruke všetci a spoločne. Ale na záver skutočne, aby som nezabudla, chcela by som navrhnúť kolegom, keďže sme prijali aj teraz dva pozmeňujúce návrhy a skutočne bude potrebné dopracovať správu a nakoniec aj pripraviť hlasovanie, navrhujem, aby sme hlasovali o tomto návrhu zákona až budúci týždeň. Ďakujem pekne.
Kuriak, Milan, poslanec NR SR (2022-11-08):
Ďakujem. Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
J. Tkáčová, poslankyňa: (2009-10-22):
A chcem tiež povedať, kolegovia, kolegyne, údajne sa pán minister Jahnátek vyjadril, že otvorenie uránovej bane v Jahodnej pri Košiciach je len otázkou času, preto ja som mu na hodine otázok túto otázku položila, či to je pravda a keď sa nedopátram pravdy na hodine otázok, budem pána ministra interpelovať. Ďakujem pekne.
Šimečka, Michal, podpredseda NR SR (2024-01-11):
Ďakujem veľmi pekne. Pani poslankyňa Bittó Cigániková.
Vaľová, Jana, poslankyňa NR SR (2013-11-28):
Pán predseda, teraz budeme hlasovať o návrhoch podaných poslancami v rozprave. Takže, pán predseda, poprosím, dajte hlasovať o návrhu pani poslankyne Šedivcovej.
Hrušovský, Pavol, podpredseda NR SR (2010-09-08):
Ďakujem, pán generálny riaditeľ. Páni poslanci, ak mi dáte súhlas na to, aby sme ešte umožnili vystúpiť spoločnému spravodajcovi, tak tak urobím. Aj napriek tomu... (Reakcia pléna.) Áno. Nech sa páči, pán poslanec Fecko, máte slovo.
Grendel, Gábor, podpredseda NR SR (2023-05-17):
Vyhlasujem rozpravu za skončenú. Záverečné slovo, pán poslanec Svrček? Nie. Pán spravodajca?
Hrušovský, Pavol, predseda NR SR (2011-12-01):
Hlasujeme. (Hlasovanie.) 144 prítomných, 78 za návrh, 63 proti, 3 sa zdržali. Národná rada Slovenskej republiky návrh zákona schválila. Máte procedurálny návrh, pán poslanec Matovič? Procedurálny.
Grendel, Gábor, podpredseda NR SR (2022-10-25):
Otváram rozpravu, do ktorej som nedostal žiadnu písomnú prihlášku. Skôr ako dám slovo pani spravodajkyni sa ešte pýtam, či sa chce niekto do rozpravy prihlásiť ústne. Nikto. Končím možnosť prihlásiť sa. (Reakcia z pléna.) Pán minister môže, samozrejme. Môže najprv pani spravodajkyňa? (Reakcia ministra práce, sociálnych vecí a rodiny.) Nech sa páči, pani spravodajkyňa, a potom prípadne pán minister.
Šeliga, Juraj, poslanec NR SR (2022-03-30):
Ďakujem pekne, pán podpredseda. Ja by som chcel vašu aj pozornosť vášho pána kolegu Blanára upriamiť na § 32 rokovacieho poriadku, mne nepríde úplne v poriadku a je jedno, či to je pán Matovič, alebo pán Suja, že tu lietajú slová, aké tu lietajú. A podpredseda Národnej rady, v tomto prípade to bol pán podpredseda Blanár, podľa mňa má do toho vstúpiť. Lebo nás pozerá veľa ľudí, lebo toto je vážna téma a to, kam sa dostávame, opakujem, je úplne jedno, či to hovorí Matovič, alebo Suja, robí z tohto parlamentu už pomaly naozaj neviem koľkú cenovú kategóriu. Prosím, všetci sa skúsme vrátiť k tomu, prečo tu sme a vy, páni podpredsedovia, to v dobrom myslím, buďte potom tvrdí na tých, ktorí to nevedia. A keď sa budú hnevať, je to ich vec, keď sa nevedia správať. Ďakujem pekne.
J. Richter, poslanec: (2008-07-01):
Tento zákon upravuje štátnu službu príslušníkov a právne vzťahy, ktoré súvisia so vznikom, zameraním a skončením štátnej služby. Vo februári tohto roku bola schválená v Národnej rade Slovenskej republiky novela, ktorá riešila kompletné nové usporiadanie platových podmienok príslušníkov Policajného zboru. Táto zmena reagovala na potreby súčasnej doby prispôsobiť systém odmeňovania príslušníkov Policajného zboru s cieľom lepšieho a spravodlivejšieho finančného ohodnotenia, a to aj vo väzbe na nové úlohy, ktoré zabezpečujú po vstupe do schengenského priestoru. Aj krátka doba, ktorá uplynula od účinnosti tejto novely, preukázala všeobecne odôvodnenosť navrhnutých zmien v odmeňovaní príslušníkov Policajného zboru. Táto doba však ukázala aj na potrebu zobjektivizovania a konkretizovania najmä zaradenia príslušníkov do jednotlivých platových tried, u ktorých došlo k niektorým nejasnostiam. Charakteristiky platových tried na základe poznatkov z praxe preukázali nejednotnosť chápania a najmä rôznorodosť výkladu jednotlivých platových tried, či už v radoch funkcionárov alebo radových policajtov. Aj keď táto nejednotnosť chápania sa prejavila v relatívne malom počte z celkového počtu 21 000 príslušníkov Policajného zboru, pre napĺňanie základného cieľa novely zákona je dôležité podľa názoru predkladateľov túto novelu prijať. Svoj zámer sme prezentovali aj vo výboroch Národnej rady Slovenskej republiky a v celom legislatívnom procese prípravy sme úzko spolupracovali aj so zástupcami policajných odborov. Predmetné úpravy sa týkajú najmä problematiky pohotovosti a platového zatriedenia. Na rokovaní Výboru Národnej rady Slovenskej republiky pre obranu a bezpečnosť sme akceptovali aj pripomienky iných príslušníkov bezpečnostných zložiek, ktoré rieši prechodné ustanovenie účinné od 1. marca 2009. Tieto sa týkajú príslušníkov Slovenskej informačnej služby, príslušníkov Národného bezpečnostného úradu, príslušníkov Zboru väzenskej a justičnej stráže a príslušníkov Železničnej polície ohľadom doplatku k služobnému platu v prípade výšky vzniknutej rozdielom predpisov do 28. februára 2009. Dodatok sa poskytne dovtedy, kým sa uvedený rozdiel neodstráni, pričom sa z dodatku odpočíta suma valorizácie. V podstate ide de facto o legislatívnotechnickú úpravu, nakoľko pôvodný úmysel zákonodarcu zostáva rovnaký. Vážené panie poslankyne, páni poslanci, som presvedčený, že prijatím tejto novely sa odstránia nejednotnosti v chápaní platových tried a možné riziká, ktoré by vyplývali z prechodných ustanovení od 1. marca 2009. Preto sa uchádzame o podporu tejto novely zákona v druhom aj v treťom čítaní. Ďakujem pekne.